เงินบาทเปิด 35.70 บ. อ่อนค่าหลังดอลลาร์แข็ง
เงินบาทเปิด 35.70 บ. อ่อนค่าตามทิศทางตลาดโลก เนื่องจากดอลลาร์แข็งค่าจากความกังวลการปรับขึ้นอัตราดอกเบี้ยที่สูงมากของเฟด ขณะวันนี้จับตากระทรวงพาณิชย์ประกาศตัวเลขเงินเฟ้อเดือนมิ.ย.
เงินบาทเปิด 35.70 บ. อ่อนค่าตามทิศทางตลาดโลก เนื่องจากดอลลาร์แข็งค่าจากความกังวลการปรับขึ้นอัตราดอกเบี้ยที่สูงมากของเฟด ขณะวันนี้จับตากระทรวงพาณิชย์ประกาศตัวเลขเงินเฟ้อเดือนมิ.ย.
5 ก.ค. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 35.70 บาท/ดอลลาร์ จากปิดตลาดช่วงเย็นวานนี้ที่ระดับ 35.71 บาท/ดอลลาร์ ขณะที่บาทมีแนวโน้มอ่อนค่าตามทิศทางตลาดโลก เนื่องจากดอลลาร์แข็งค่าจากความกังวลเรื่องการปรับขึ้นอัตราดอกเบี้ยที่สูงมากของธนาคารกลางสหรัฐ (เฟด)
นักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 35.60 – 35.75 บาท/ดอลลาร์
โดยวันนี้มีปัจจัยในประเทศเรื่องการประกาศตัวเลขเงินเฟ้อเดือน มิ.ย.65 ของกระทรวงพาณิชย์ ซึ่งคาดว่าจะอยู่ที่ระดับ
7.5% ทำสถิติสูงสุดในรอบ 14 ปี เนื่องจากราคาสินค้าและราคาพลังงานปรับตัวเพิ่มขึ้นมาก
THAI BAHT FIX 3M (4 ก.ค.) อยู่ที่ระดับ 0.60936% ส่วน THAI BAHT FIX 6M อยู่ที่ระดับ 0.90364%